Hollywood heet toe HollyweedFoto: AP Photo/Damian Dovarganes ŉ Poetsbakker het die twee o’s na twee e’s verander. Sers. Robert Payan, ŉ polisiewoordvoerder, het gesê die poetsbakker is op kringtelevisiekameras vasgevang en kan van betreding aangekla word. Volgens Payan het die verdagte oor ŉ heining geklim, teen die groot letters opgeklim en dit strategies met dekseile toegemaak. Die poets hou moontlik verband met dagga wat in November verlede jaar in Kalifornië gewettig is. Dit geld egter eers van 1 Januarie 2018. Dit is nie die eerste keer dat die ikoniese teken verander is nie. Op 1 Januarie 1976 het ŉ student ook die teken na “Hollyweed” verander.